OpenLLM-France/wikimedia huggingface dataset:
# Dieffenthal

Dieffenthal (en alsacià Diefetal) és un municipi francès, situat a la regió del Gran Est, al departament del Baix Rin. L'any 1999 tenia 226 habitants.
Forma part del cantó de Sélestat, del districte de Sélestat-Erstein i de la Comunitat de comunes de Sélestat.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 170 | 176 | 174 | 166 | 246 | 226 |

## Administració

Llista d'alcaldes :
| Període | Identitat | Partit |
| 2001- | Charles Andrea | |
# Kabadak

Kabadak o Kapotaksha, "Ull del colom", és un riu de Bengala Occidental i Bangladesh; és un distributari del Matabhanga, del que se separa a Chandpur, al districte de Nadiya, des d'on discorre a l'oest i després al sud formant el límit entre Nadiya i 24 parganes d'un costat i el districte de Jessore de l'altra. A 24 parganes se li uneix el Marichhap Gang, i més tard se'n separa la branca Chandkhali que va cap al districte de Jessore. Entra a territori de Bangladesh en direcció a Dhaka i s'uneix al Kholpetua, i el riu unit agafa successivament el nom de Pangasi, Bara, Panga, Namgad, Samudra, i ja prop del la mar, Malancha; amb aquest nom desaigua a la badia de Bengala.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Cyprinodon latifasciatus

Cyprinodon latifasciatus és una espècie extinta de peix de la família dels ciprinodòntids i de l'ordre dels ciprinodontiformes.

## Morfologia

Els mascles podien assolir els 5,5 cm de longitud total.

## Distribució geogràfica

Es trobava a Nord-amèrica: Mèxic.

## Referències

* ↑ BioLib (anglès) i (txec)
* 1 2 «Cyprinodon latifasciatus» (en anglès). FishBase. Froese, Rainer; Pauly, Daniel (editors).
# Baile an Chláir

Baile an Chláir (en anglès Claregalway) és una ciutat d'Irlanda, a la Gaeltacht del comtat de Galway, a la província de Connacht. Es troba a 10 kilòmetres al nord de Galway i el 12% de la seva població parla habitualment irlandès. Es troba als marges del riu Clare, i el seu nom, Baile Chláir na Gaillimhe vol dir "vila en el Clare, a Galway"

## Història

La vila té una història molt antiga que es remunta a mil anys. Hi ha molts punts d'interès però un dels més interessants és el convent de Claregalway, fundat en el segle xiii i una torre normanda acabada en el segle xvi i que ha estat reconvertida en residència. El 2001 es va restaurar un pont vell de nou arcs de pedra sobre el nivell de la carretera actual i que hi havia al curs del riu Clare.
La parròquia de Baile an Chláir és una de les més grans del comtat, i inclou una sèrie de townlands (petits grups de cases), entre els quals destaquen Carnmore, Lydican, Loughgeorge i Cregboy. Lydican és notable com l'origen dels ancestres irlandesos (Patrick Lynch) del Che Guevara. Lydican era en realitat un castell dels O'Heyne on hi va viure el 1612 l'últim dels cabdills, Connor Crone O Heyne. Les terres dels cabdills O'Heyne foren confiscades a finals del segle xvii i els Lynch en van fer la residència. Actualment els Lynch són angloirlandesos amb la major part de les possessions a la ciutat de Galway.

## Personatges

* Dana Rosemary Scallon, cantant i política, hi resideix

## Referències

* ↑ Placenames Database of Ireland
* ↑ Ireland West. http://www.irelandwest.ie/content.asp?id=68 Arxivat 2006-10-26 a Wayback Machine. Retrieved Feb. 23, 2007.

## Enllaços externs

* Baile an Chláir - Lloc web oficial
# Casar de Cáceres

Casar de Càceres és un municipi de la província de Càceres, a la comunitat autònoma d'Extremadura (Espanya). És el centre de producció d'un tipus de formatge cremós anomenat Torta de Casar.
# Ieltsí (Iúriev-Polski)

* Per a altres significats, vegeu «Ieltsí».
Ieltsí (en rus: Ельцы) és un poble de l'óblast de Vladímir, a Rússia, segons el cens del 2010 tenia 15 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Col·lectiu d'Obrers en Lluita

El Col·lectiu d'Obrers en Lluita (COLL) fou un sindicat nacional i de classe dels Països Catalans, impulsat pel Partit Socialista d'Alliberament Nacional-provisional (PSAN-p). Els seus orígens es remunten al març del 1976 quan un grup de treballadors independentistes del Baix Llobregat, afiliats a Comissions Obreres, impulsà el butlletí Obrers en lluita. El gener del 1977 tingué lloc la primera assemblea general del COLL, amb nuclis barcelonins, lleidatans i mallorquins, i que comptà amb la participació de Jordi Arquer i Saltor. El setembre d'aquell mateix any es consumà el trencament amb les Comissions Obreres. El COLL se centrà sobretot en les terres barcelonines i en els treballadors de l'Ensenyament (van dur a terme protestes contra la llei d'educació que impulsava la UCD). En 1979 va morir accidentalment mentre manipulava un explosiu Fèlix Goñi i Roura, militant del PSAN-Provisional i del COLL. El 1987 s'integrà en la Coordinadora Obrera Sindical, propera al sector del Moviment de Defensa de la Terra pròxim a l'estratègia del Front Patriòtic i el PSAN.

## Referències

* ↑ Carles Sastre i Benlliure, Carles Benítez,Pep Musé, Joan Rocamora. Terra Lliure: punto de partida (1979-1995) : una biografía autorizada. Editorial Txalaparta, p.34.
* ↑ Declaració de Principis dels Col·lectius Obrers en Lluita, per Jaume Renyer
* ↑ 37è aniversari de la mort del lluitador independentista Fèlix Goñi "Bruc", llibertat.cat
* ↑ Sastre, Carles. Terra Lliure: punto de partida (1979-1995) : una biografía autorizada (en castellà). Txalaparta, 2013. ISBN 978-84-15313-45-8.

## Enllaços externs

* Col·lectiu d'Obrers en Lluita a marxists.org (amb llicència GFDL).
* Als treballadors independentistes, article publicat a Obrers en Lluita núm 14, del febrer de 1983, portaveu dels Col·lectius d'Obrers en Lluita (COLL)
* Obrers en Lluita a worldcat.org
# Walden (Tennessee)

Walden és una població dels Estats Units a l'estat de Tennessee. Segons el cens del 2000 tenia 1.960 habitants.

## Demografia

Segons el cens del 2000, Walden tenia 1.960 habitants, 728 habitatges, i 583 famílies. La densitat de població era de 208,5 habitants/km².
Dels 728 habitatges en un 35,4% hi vivien nens de menys de 18 anys, en un 71,2% hi vivien parelles casades, en un 7% dones solteres, i en un 19,8% no eren unitats familiars. En el 17,6% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,06.
Per edats la població es repartia de la següent manera: un 28% tenia menys de 18 anys, un 5,3% entre 18 i 24, un 25,7% entre 25 i 44, un 28,9% de 45 a 60 i un 12,1% 65 anys o més.
L'edat mediana era de 40 anys. Per cada 100 dones de 18 o més anys hi havia 94,6 homes.
La renda mediana per habitatge era de 68.977 $ i la renda mediana per família de 75.919 $. Els homes tenien una renda mediana de 60.074 $ mentre que les dones 27.083 $. La renda per capita de la població era de 37.287 $. Entorn del 4,9% de les famílies i el 4,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Walden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Walden». American Fact Finder. Oficina del Cens dels Estats Units, 12-01-2010.
# Romano Mussolini

Romano Mussolini (Forlì, 26 de setembre de 1927 - Roma, 3 de febrer de 2006) va ser un pianista de jazz i pintor italià. Va ser el quart fill de Benito Mussolini i de Rachele Guidi.

## Biografia

Des de petit va sentir la passió per la música, transmesa pel seu germà Vittorio, qui era un gran apassionat del cinema.
A la fi dels anys 1940, una vegada caigut el feixisme i conclosa la Segona Guerra Mundial, va enregistrar els seus primers discos. Per aquells anys va formar part d'un quartet juntament amb Carlo Loffredo, amb qui va enregistrar How high the moon.
El seu millor moment musical ho va viure en les dècades de 1950 i 1960, quan, sota el pseudònim de Romano Full, va treballar al costat del músic de trompeta Nunzio Rotondo. El 1957 va tocar també, formant un trio, amb Carlo Loffredo (contrabaix) i Pepito Pignatelli (bateria). Famós ja com a pianista, va donar a conèixer al seu país la música del pianista estatunidenc Oscar Peterson, un dels virtuosos del jazz. Al llarg de la seva carrera, va tocar amb famosos noms del jazz italià, com Dino Piana, Enzo Scoppa, Gil Cuppini i Franco Tonani. També va tocar als Estats Units i a d'altres països europeus.
El fill menor de Mussolini mai havia condemnat públicament la ideologia política pel seu pare. No obstant això, a Itàlia era conegut principalment com a músic i no pel seu cognom. Va publicar Il Duce, mio pare (RCS MediaGroup, 2004), i a l'any següent va fer un nou treball, Ultimo atto. La verità nascoste sulla fini del Duce.
Va estar casat amb Anna Maria Scicolone, germana de Sophia Loren, amb qui va tenir dues filles: Alessandra (diputada d'Aliança Nacional i de Poble de la Llibertat) i Elisabetta (notària a Perusa). Després de la separació de Scicolone, es va casar amb l'actriu Carla Maria Puccini, amb qui va passar trenta anys de la seva vida. D'aquest segon matrimoni va néixer la seva tercera filla, Rachele.
L'any 2000 va vendre la finca familiar Villa Carpena (també coneguda com Villa Mussolini) a una parella d'empresaris, que van obrir una mena de museu privat en honor al dictador mesos després.

## Referències

* 1 2 Sidera, Alba. Feixisme persistent : radiografia de la Itàlia de Matteo Salvini. Barcelona: Saldonar, febrer del 2020. ISBN 978-84-17611-30-9.
* 1 2 3 4 5 «Murió el músico y pintor Romano Mussolini, hijo del duce Benito». [Consulta: 11 desembre 2010].
# UPF (desambiguació)

«UPF» té aquests significats:
# Cavalier

Cavalier és una ciutat de l'Estat del Dakota del Nord dels Estats Units d'Amèrica. Forma part del comtat de Pembina i és la ciutat més gran del comtat. Segons el cens del 2000, té una població de 1.537 habitants. La ciutat va ser fundada el 1877.

## Enllaços externs

* Ajuntament de Cavalier
Viccionari
# Col·lectiu de Dones en l'Església

El Col·lectiu de Dones en l'Església i per la Paritat (CDE) és un grup de reflexió i d'acció creat el 1986 que treballa per aconseguir una major presència de les dones en els òrgans de direcció de l'Església Catòlica, i que ha demanat la paritat de sexes i la presència de dones en la jerarquia eclesiàstica. Entre altres activitats, participa en el dia de la dona (en el de 2009 va signar un manifest sobre l'avortament) defensa el sacerdoci femení, denuncia la violència de gènere, defensa de personatges històrics femenins injustament postergats com Emma de Barcelona i reivindica Maria de Magdala.
Està format per un equip de coordinació dirigit per una comissió permanent -Maria Pau Trayner, Piua Salvatella- i Puà Perpinyà. Engloba diferents grups com ho són Pregària, Formació o Teologia feminista. El 2011 va rebre la Creu de Sant Jordi.

## Referències

* ↑ «El Col·lectiu de Dones en l'església de Sitges reivindica Emma de Barcelona». Arxivat de l'original el 2011-03-19. [Consulta: 5 juny 2011].

## Enllaços externs

* Web del Col·lectiu de Dones en l'Església
# Diòfanes Mirineu

* Per a altres significats, vegeu «Diòfanes».
Diòfanes Mirineu, en llatí Diophanes Myrinaeus, en grec antic Διοφάνης, fou un poeta grec autor d'alguns epigrames secundaris inclosos a l'Antologia grega, probablement del segle i aC, que no correspon ni a Diòfanes de Mitilene mencionat per Plutarc i Ciceró com a mestre de Tiberi Grac, ni amb un altre Diòfanes de la mateixa època al que es refereix Marc Terenci Varró.

## Referències

* ↑ Diophanes Myrinaeus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1049-1050
# Waldenburg (Basilea)

Waldenburg és un municipi del cantó de Basilea-Camp (Suïssa), cap del districte de Waldenburg.

## Enllaços externs

* Web oficial del municipi
# Partit del Poble Treballador per al Millorament

El Partit del Poble Treballador per al Millorament (bosnià i croat: Narodna Stranka Radom za Boljitak) és un partit polític multiètnic de Bòsnia i Hercegovina, que gaudeix del suport de tots els grups ètnics, però la majoria dels seus membres i els votants són croats. Fou fundat el 2001 per Mladen Ivanković-Lijanović, de Široki Brijeg.

## Ideologia

Segons l'article 2 dels estatut dels partit promou els següents principis:
* Protegir i preservar la sobirania i la integritat territorial de Bòsnia i Hercegovina dins les seves fronteres acceptades internacionalment;
* Donar forma a un Estat democràtic i social modern, amb Parlament multipartidista del Parlament i amb la divisió de l'autoritat en poder legislatiu, executiu i judicial;
* Protegir i aconseguir la llibertat i els drets de tot ésser humà independentment de la seva diferència de nacionalitat, religió, política, racial, propietat, o qualsevol altre tipus
* Assolir l'economia de lliure mercat i la iniciativa privada, i la política social, d'acord amb els principis i les normes d'Europa occidental;
* Desenvolupar l'economia com una base per a accelerar la renovació i creixement del país en tots els seus segments;
* Crear noves places de treball o disminuir el nombre de persones desocupades;
* Retorn dels refugiats i persones desplaçades a les seves llars d'abans de la guerra tan ràpid com sigui possible;
* Aturar la tendència negativa dels joves i experts a emigrar del país;
* Crear les condicions per a la vida saludable a través de conservació de la natura i la protecció del medi ambient humà.

## Eleccions de 2006

A les eleccions generals de Bòsnia i Hercegovina de 2006 el partit va obtenir;
* 1 de 42 escons a la Cambra de Representants de Bòsnia i Hercegovina.
* 3 dels 98 escons a la Cambra de Representants de la Federació de Bòsnia i Hercegovina
* 2 de 35 escons a l'assemblea del cantó de Tuzla
* 2 de 21 escons a l'assemblea del cantó de Posavina
* 2 dels 23 escons en l'Assemblea del Cantó d'Hercegovina Occidental
* 1 dels 35 escons a l'assemblea del cantó de Zenica-Doboj
* 1 dels 25 escons a l'assemblea del cantó de Podrinje Bosnià
* 1 dels 30 escons a l'assemblea del Cantó de Bòsnia Central
* 1 de 10 escons a l'Assemblea del Cantó 10

## Enllaços externs

* Web oficial Arxivat 2009-09-25 a Wayback Machine.
# Valldecerves

Valldecerves és una masia del municipi de Querol (Alt Camp) inclosa en l'Inventari del Patrimoni Arquitectònic de Catalunya.
La masia està formada per un conjunt d'edificacions integrades en una estructura complexa que inclou una petita església romànica dedicada a Sant Jaume. Són construccions de pedra vista i cobertes de teula a una o dues vessants. L'edifici principal d'aquest conjunt és de planta rectangular i de dos pisos d'alçària. Una construcció amb porta allindanada dona accés a un petit pati on s'obre la porta de l'habitatge, d'arc de mig punt adovellada. La resta d'obertures, irregularment distribuïdes, són en general rectangulars. Tot i no haver estat possible localitzar cap documentació que permeti situar l'origen concret de Cal Valldecerves, fonts orals la consideren com una de les més antigues de la zona. Recentment ha estat objecte d'obres de restauració i és utilitzada com a segona residència.

## Referències

* 1 2 «Valldecerves». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].

### Bibliografia

* Diversos autors: Gran Geografia Comarcal de Catalunya 1982

## Enllaços externs

* «Valldecerves». Mapa de recursos culturals. Diputació de Tarragona.
# Barranc de Gatopelado

El Barranc de Gatopelado, és un dels barrancs del terme de la Torre de Cabdella, dins de l'antic terme primigeni d'aquest municipi.

## Enllaços externs

* Institut Cartogràfic de Catalunya
# Cavalese

Cavalese és un municipi italià, dins de la província de Trento. L'any 2007 tenia 3.888 habitants. Limita amb els municipis de Carano, Castello-Molina di Fiemme, Daiano, Tesero i Varena.

## Administració

Llista d'alcaldes :
| Període | Identitat | Partit |
| 2020- | Sergio Finato | Llista cívica |
# Illusions funambulesques

Illusions funambulesques, venut als Esatts Units com Extraordinary Illusions i al Regne Unit com a The 20th Century Illustrationist, és un curtmetratge mut francès del 1903 dirigit per Georges Méliès. Va ser venut per la Star Film Company de Méliès i té el número 512–513 als seus catàlegs.
Méliès interpreta el mag a la pel·lícula, que utilitza escamoteigs i fosa per crear els seus trucs. Méliès va tornar al motiu de vestir i transformar un maniquí en una pel·lícula de 1905, La Chaise à porteur enchantée.
Illusions funambulesques no s'ha de confondre amb una pel·lícula anterior de Méliès, Dislocation mystérieuse (1901). Aquesta pel·lícula anterior també es coneix en anglès com Extraordinary Illusions almenys des de 1979, quan John Frazer la va descriure amb aquest títol. A La col·lecció de vídeos domèstics de Méliès de 2008 va utilitzar el títol Extraordinary Illusions tant per la pel·lícula de 1901 com per la de 1903.

## Referències

* ↑ Malthête, Jacques & Mannoni, Laurent (2008), L'oeuvre de Georges Méliès, Paris: Éditions de La Martinière, p. 346, ISBN 9782732437323
* ↑ Essai de reconstitution du catalogue français de la Star-Film; suivi d'une analyse catalographique des films de Georges Méliès recensés en France, Bois d'Arcy: Service des archives du film du Centre national de la cinématographie, 1981, pàg. 158–59, ISBN 2903053073
* ↑ Essai de reconstitution, pàg. 96.
* ↑ Méliès, Georges (2008), Georges Méliès: First Wizard of Cinema, Los Angeles: Flicker Alley, ISBN 1893967352

## Enllaços externs

* Illusions funambulesques a YouTube
# Diògenes (desambiguació)

Diògenes va ser un filòsof grec natural de Sinope que pertanyia a l'escola dels cínics. Ha donat nom a:
* Síndrome de Diògenes, trastorn del comportament caracteritzat per un abandonament personal i social total i per l'isolament voluntari del malalt a la llar pròpia
* Club Diògenes, club de cavallers fictici creat per Arthur Conan Doyle en els seus relats sobre Sherlock Holmes
* Diogènids, família de crustacis de crancs ermitans, anomenades en referència a la bota de Diògenes
El nom és grec, i significa 'fill de Zeus'. Altres personatges amb aquest nom foren:
* Diògenes Laerci, autor d'una obra de biografies de filòsofs grecs de gran importància per la història de la filosofia
* Diògenes d'Apol·lònia, filòsof del segle v aC seguidor de l'escola jònica, principalment Anaxímenes i Anaxàgores
** La diogenita, un subgrup d'acondrites asteroidals, pren el nom d'aquest filòsof
* Diògenes de Babilònia, filòsof estoic del segle ii aC
* Diògenes d'Enoanda, filòsof epicuri del segle ii
* Antoni Diògenes, novel·lista del segle ii
* Diògenes de Bizanci, bisbe de Bizanci (114-129)
* Diògenes de Tars, filòsof epicuri del segle ii aC
* Diògenes d'Esmirna, filòsof eleàtic del segle iv aC
* Diògenes de Selèucia, filòsof epicuri del segle ii
* Diògenes de Capadòcia, ambaixador del rei Orofernes de Capadòcia el 157 aC
* Diògenes, escultor atenès del segle i
* Diògenes Enomau, poeta tràgic atenès del segle v aC
* Diògenes de Cartago, general cartaginès durant la Tercera Guerra Púnica (segle ii aC)
* Diògenes de Susiana, governador de Susiana a partir del 220 aC, durant el regnat d'Antíoc III el Gran
* Diògenes, general de Mitridates VI, fill d'Arquelau (segle i aC)
* Diògenes de Rodes, gramàtic del segle i
* Diògenes, metge del temps d'August (segle i aC)
* Diògenes de Sició, autor d'una obra sobre el Peloponnès
* Diògenes de Ptolemaida, filòsof egipci
* Diògenes d'Acarnània, polític de la lliga Etòlia que negocià amb el cònsol Popil·li Lenat el 170 aC
* Diògenes d'Abila, sofista fenici del temps de Simplici (segle vi)
* Diògenes (nissaga), família noble romana d'Orient
** Constantí Diògenes, general sota l'emperador Basili II Bulgaròcton, mort el 1032
** Romà IV Diògenes, emperador romà (1068-1071), fill de l'anterior
** Nicèfor Diògenes (1070-1094), general sota l'emperador Miquel VII Ducas, fill de l'anterior
** Lleó Diògenes (1069-1087), general sota l'emperador Miquel VII Ducas, germà de l'anterior
** Constantí Diògenes, general sota el regnat del seu pare i germanastre dels anteriors, mort el 1073
* Diógenes Domínguez (1902-?), futbolista paraguaià
* Diógenes Lara (1903-1971), futbolista bolivià
# Kavachi

Kavachi és un dels volcans submarins més actius de l'oceà Pacífic sud-oest. Situat al sud de l'illa Vangunu a les Illes Salomó, rep el nom d'un déu del mar dels illencs del Grup de Nova Geòrgia i es coneix localment també com a Rejo te Kavachi ("forn de Kavachi"). El volcà, que es troba a una distància variant d'uns 20 metres sota el nivell del mar (-20 msnm), ha emergit del mar nombroses vegades i s'ha acabat erosionat fins a submergir-se de nou almenys vuit vegades des de la seva primera erupció registrada el 1939.

## Geografia

El maig de 2000, un equip d'investigació internacional a bord del vaixell d'investigació CSIRO FRANKLIN va fixar la posició del volcà a 8°59,65'S; 157°58,23'E. En aquell moment, el cràter del volcà estava sota el nivell del mar, però les seves erupcions freqüents expulsaven lava fosa fins a 70 metres sobre el nivell del mar i columnes de vapor sulfurós fins a 500 metres. L'equip va cartografiar una estructura cònica que s'eleva des dels 1.100 metres de profunditat amb una diàmetre a la base d'uns 8 quilòmetres.

## Erupcions

Quan el volcà va entrar en erupció l'any 2003, es va formar una illa de 15 metres sobre el nivell del mar a la superfície, però va desaparèixer poc després. Es va observar i informar d'activitat eruptiva addicional el març de 2004 i l'abril de 2007. L'activitat volcànica més recent es pot inferir a partir d'observacions d'aigua descolorida al voltant del volcà, el 2020 i el gener de 2021.

## Vida marina

L'any 2015, es va trobar vida salvatge marina vivint dins del cràter de Kavachi, inclòs el tauró martell comú, el tauró sedós i la raia de sis branquies.

## Referències

* ↑ «Fiery birth of new Pacific Island». Commonwealth Scientific and Industrial Research Organisation (via Way Back Machine), 24-05-2000. Arxivat de l'original el 17 febrer 2012.
* ↑ «Volcano Island Born». All Things Considered. US National Public Radio, 26-05-2000.
* ↑ «Kavachi Submarine Volcano». Corey Howell, The Wilderness Lodge. Arxivat de l'original el 2001-12-11. [Consulta: 19 agost 2007].